钦定古今图书集成/历象汇编/乾象典/第096卷 > 朱子语类 > 《火赋》吴淑
## 钦定古今图书集成/历象汇编/乾象典/第096卷 > 朱子语类 > 《火赋》吴淑

火之于人也，尊而不亲。出纳既观于天象，内外亦见
于家人。司烜效官，则取之阳燧。庄周著论，或言其指
薪。尔其观彼荧台，取之然石。既不戢而自焚，亦祸发
而必克。每见焚和，尝闻燥物。袚管仲于齐境，随王莽

得子，慱孙登之训嵇康。至于崌山白首，符愚赤喙。伏
郑元之先识，嘉韩康之幼惠。祖莹蔽窗而服勤，管宁
望岛而来至。惊此浣布，戒兹燎原。或萧芝共敝，或玉
石俱焚。彰孝感于君仲，施至化于刘昆。或以散陶安
之冶，或以烧子布之门。则有伊尹九变，甯生五色。越
王握之而报吴，仙翁吐之而待客。嘉叔度之不禁，笑
阿奴之下策。宋姬亳社之妖，阏伯商丘之职。因彼错
木，生于积油，日已出而宜息，金相守而斯流。观炎炎
于燧木，指赫赫于萧丘。至其雨里常燃，口中忽吐，类
既就燥，味惟作苦。智伯曾言于入梦，曾子每闻于不
举。亦有望炎山之草木，瞻梦泽于云霓。忆田单之纵
牛，思江逌之放鸡。佛图曾说于救燕，郭宪尝闻于噀
齐。樊英之神宁测，栾巴之术难跻。则有惊武库之焚
荡，讶圆渊之照灼。或涉之而不知，或处之而自若。亦
云“燧人用之而纪物，炎帝以之而名官。孝绪既云于
彻屋，古初亦闻乎伏棺。”别有生彼，老槐出于槁竹。雀
集公车，乌流王屋。行司爟之政令，绝令丘之草木。悯
池鱼之及祸，喜藏台之为福。又闻烧木不死，灼兽不
燃，举于雝畤，照彼甘泉。孙子用之而攻敌，赤松蹈之
而成仙。糜竺之货财殆尽，献之之神色恬然。犹有临
邛之井，神丘之穴，感通尝见于鸟衔，焚燎忽惊于突
决。为子推而见禁，逼仲都而不热。斯配礼而主夏，实
《离象》之馀烈也。